नांगल, मयूर विहार बलात्कार मामलों की सुनवाई फास्ट ट्रैक अदालतों में होगी: गृह मंत्रालय
गृह मंत्रालय ने गुरुवार को कहा कि नांगल में बच्ची से बलात्कार और हत्या मामले तथा मयूर विहार बलात्कार मामले की जांच दिल्ली में फास्ट ट्रैक अदालतों में होगी।
नयी दिल्ली। गृह मंत्रालय ने गुरुवार को कहा कि नांगल में बच्ची से बलात्कार और हत्या मामले तथा मयूर विहार बलात्कार मामले की जांच दिल्ली में फास्ट ट्रैक अदालतों में होगी। मंत्रालय ने बृहस्पतिवार को दिल्ली पुलिस के साथ दोनों मामलों की समीक्षा की। गृह मंत्रालय के एक प्रवक्ता के मुताबिक, ‘‘केंद्रीय गृह मंत्री अमित शाह के निर्देशों के अनुसार गृह मंत्रालय ने दिल्ली के नांगल इलाके में एक बच्ची से बलात्कार एवं हत्या तथा मयूर विहार में एक बच्ची से बलात्कार मामले की दिल्ली पुलिस के साथ समीक्षा की।’’प्रवक्ता ने एक अन्य ट्वीट में कहा, ‘‘दिल्ली पुलिस मामला दर्ज होने के 30 दिनों के अंदर अदालत में आरोपपत्र दाखिल करने के लिए प्रतिबद्ध है ताकि इन मामलों में सुनवाई जल्द से जल्द हो सके। दोनों मामलों की दिल्ली के फास्ट ट्रैक अदालतों में सुनवाई होगी।’’बता दें कि, महानगर के पुराने नांगल गांव में नौ वर्षीय बच्ची से कथित बलात्कार और हत्या मामले की जांच दिल्ली पुलिस की अपराध शाखा कर रही है। लड़की की रहस्यमयी परिस्थितियों में मौत हो गई थी और उसके माता-पिता ने आरोप लगाया कि उससे बलात्कार हुआ एवं उसका जबरन अंतिम संस्कार कर दिया गया। पुलिस ने पहले कहा था कि पीड़िता की मां के बयान के आधार पर प्राथमिकी में बलात्कार का मामला जोड़ा गया। इस मामले में एक पुजारी सहित चार लोगों को गिरफ्तार किया गया है।मयूर विहार मामले में 34 वर्षीय एक व्यक्ति ने छह वर्षीय बच्ची से कथित तौर पर बलात्कार किया। यह जानकारी पुलिस ने दी थी। दिल्ली महिला आयोग (डीसीडब्ल्यू) ने बृहस्पतिवार को महानगर पुलिस को नोटिस जारी कर मामले में विस्तृत कार्रवाई रिपोर्ट मांगी थी।   नयी दिल्ली। गृह मंत्रालय ने गुरुवार को कहा कि नांगल में बच्ची से बलात्कार और हत्या मामले तथा मयूर विहार बलात्कार मामले की जांच दिल्ली में फास्ट ट्रैक अदालतों में होगी। मंत्रालय ने बृहस्पतिवार को दिल्ली पुलिस के साथ दोनों मामलों की समीक्षा की। गृह मंत्रालय के एक प्रवक्ता के मुताबिक, ‘‘केंद्रीय गृह मंत्री अमित शाह के निर्देशों के अनुसार गृह मंत्रालय ने दिल्ली के नांगल इलाके में एक बच्ची से बलात्कार एवं हत्या तथा मयूर विहार में एक बच्ची से बलात्कार मामले की दिल्ली पुलिस के साथ समीक्षा की।’’प्रवक्ता ने एक अन्य ट्वीट में कहा, ‘‘दिल्ली पुलिस मामला दर्ज होने के 30 दिनों के अंदर अदालत में आरोपपत्र दाखिल करने के लिए प्रतिबद्ध है ताकि इन मामलों में सुनवाई जल्द से जल्द हो सके। दोनों मामलों की दिल्ली के फास्ट ट्रैक अदालतों में सुनवाई होगी।’’बता दें कि, महानगर के पुराने नांगल गांव में नौ वर्षीय बच्ची से कथित बलात्कार और हत्या मामले की जांच दिल्ली पुलिस की अपराध शाखा कर रही है। लड़की की रहस्यमयी परिस्थितियों में मौत हो गई थी और उसके माता-पिता ने आरोप लगाया कि उससे बलात्कार हुआ एवं उसका जबरन अंतिम संस्कार कर दिया गया। पुलिस ने पहले कहा था कि पीड़िता की मां के बयान के आधार पर प्राथमिकी में बलात्कार का मामला जोड़ा गया। इस मामले में एक पुजारी सहित चार लोगों को गिरफ्तार किया गया है।मयूर विहार मामले में 34 वर्षीय एक व्यक्ति ने छह वर्षीय बच्ची से कथित तौर पर बलात्कार किया। यह जानकारी पुलिस ने दी थी। दिल्ली महिला आयोग (डीसीडब्ल्यू) ने बृहस्पतिवार को महानगर पुलिस को नोटिस जारी कर मामले में विस्तृत कार्रवाई रिपोर्ट मांगी थी।